Rustam Qosimjonov Gruziyadagi FIDE Gran-prisida yana bir bor durang qayd etdi

Gruziya poytaxti Tbilisi shahrida shaxmat bo‘yicha FIDE Gran-prisining uchinchi bosqichi davom etmoqda. Sayyoraning eng kuchli grossmeysterlari ishtirokida o‘tayotgan nufuzli musobaqada 2004-yilgi jahon chempioni Rustam Qosimjonov ham ishtirok etmoqda, deb xabar beradi Olamsport.com.

Kecha, 18-fevral kuni o‘tkazilgan 4-tur uchrashuvida Qosimjonov qora donalarda kubalik Lenyer Dominges bilan munosabatlariga oydinlik kiritib oldi. Tomonlar 31-yurishdan so‘ng durangga imzo chekdi. E’tiborlisi, Dominges o‘tkazgan to‘rttala partiyasida ham raqiblari bilan murosaga kelgan.
Mazkur durangdan so‘ng, Rustam Qosimjonov 2 ochko bilan turnir jadvalida 6-o‘rinni egallab turibdi. Uch yarim ochkoga ega rossiyalik Yevgeniy Tomashevskiy hamon yakka peshqadamlik qilyapti.
FIDE Gran-prisi (3-bosqich, 4-tur)
4-turdan keyingi turnir jadvalidagi holat: